Rendžu maailmameistrivõistlused

Rendžu maailmameistrivõistlusi korraldab Rahvusvaheline Rendžuföderatsioon (RIF). Maailmameistrid selgitatakse välja neljas kategoorias: maailmameistrivõistlused, naiste maailmameistrivõistlused, võistkondlikud maailmameistrivõistlused ja noorte maailmameistrivõistlused. Rendžu maailmameistrivõistlusi korraldatakse iga kahe aasta tagant alates aastast 1989. MM-finaalis osaleb 12 mängijat. Valitsev maailmameister pääseb automaatselt finaali. Eelmisel finaalturniiril 2.–7. koha saavutanud mängijad tagavad oma riigile koha järgmisel finaalturniiril ja need kohad jaotatakse vastavate riikide spetsiaalsetel kvalifikatsiooniturniiridel. Viimased viis finaalturniiri kohta selgitatakse välja rahvusvahelisel kvalifikatsiooniturniiril, mille viis parimat pääsevad finaalturniiri. Juhul, kui ükski korraldajamaa mängija ei ole kvalifitseerunud finaalturniiri, pääseb rahvusvahelise kvalifikatsiooniturniiri 5. koha asemel edasi korraldajamaa esindaja. Järgnevas tabelis on seniste maailmameistrivõistluste tulemused. Naiste maailmameistrivõistlusi korraldatakse alates 1997. aastast. Need toimuvad iga kahe aasta tagant samal ajal maailmameistrivõistlustega. Valitsevale maailmameistrile on tagatud automaatne pääs turniirile. Lisaks võib iga RIF-i liikmeksriik võistlema saata kuni viis osalejat, kelle väljaselgitamiseks peetakse vajadusel riigisisene kvalifikatsiooniturniir. Iga riik, mis pole RIF-i liige, võib saata end esindama ühe osaleja. Eelmise MM-i 2. ja 3. koht saavad oma riigile lisakoha. Seniste naiste maailmameistrivõistluste tulemused on järgnevas tabelis. Võistkondlikke maailmameistrivõistlusi peetakse iga kahe aasta tagant alates 1996. aastast. Võistkonna saab esitada iga riik, valitseval maailmameistril ning korraldajamaal on õigus välja panna kaks võistkonda. Kui korraldajamaa on valitsev maailmameister, võib välja panna kolm võistkonda. Võistkonnas on neli mängijat ja kuni kaks varumängijat. 1998. aastal peeti võistkondlike maailmameistrivõistluste nime all Armeenia-Rootsi matš, mis jäi 8 : 8 viiki. Auhinnad jäid tol aastal välja jagamata Seniste võistkondlike maailmameistrivõistluste tulemused on järgnevas tabelis. Noorte maailmameistrivõistlusi peetakse alates 1996. aastast iga kahe aasta tagant. Noorte maailmameistrivõistlustel võib igas vanusegrupis osaleda RIF-i liikmeksriigist kuni viis mängijat ja mitteliikmeksriigist kuni kaks mängijat. Korraldajamaalt võib igas vanusegrupis osaleda kuni kümme mängijat. Senised noorte maailmameistrid poiste erinevates vanusegruppides on järgnevas tabelis. Senised noorte maailmameistrid tüdrukute erinevates vanusegruppides on järgnevas tabelis. The homepage of Renju International Federation: Tournaments (2019). Retrieved 29.10.2019 from http://renju.net/media/tournaments.php The homepage of Renju International Federation: World Championship (2019). Retrieved 29.10.2019 from http://renju.net/media/wc.php RIF (2009).Tournament Rules In International Championships. Additional specific tournament rules, 7-11. Retrieved 29.10.2019 from http://renju.net/organizations/Tournament_Rules_In_International_Championships.pdf The homepage of Renju International Federation: Women World Championship (2019). Retrieved 29.10.2019 from http://renju.net/media/wwc.php The homepage of Renju International Federation: Team World Championship (2019). Retrieved 29.10.2019 from http://renju.net/media/twc.php The homepage of Renju International Federation: Team World Championship: Armenia (2019). Retrieved 29.10.2019 from http://renju.net/media/tourninfo.php?tournament_id=208 The homepage of Renju International Federation: Youth Championship (2019). Retrieved 29.10.2019 from http://renju.net/media/ywc.php